但係東方明珠區最大笪地，即係澳門政府叫嘅p地段，原本響1993年係批畀保利達集團起紡織城，要佢響四年入面起好一座建築面積有成六萬七千八百九十六平方米嘅紡織城。但係保利達分別響1997同1998年兩次同澳葡政府申請延期發展，理由係想將織布廠變成生產成衣，加上當時新頒布《防火安全規章》要改則，無咁大地方放大型紡織機之類嘅理由。